

**Megújuló középületek**

**Vidékfejlesztési beruházások Ceglédbercelen**

A Mezőgazdasági és Vidékfejlesztési Hivatal 156/2012. (X. 5.) számmal közleményt adott ki az Európai Mezőgazdasági Vidékfejlesztési Alapból a falumegújításra és - fejlesztésre LEADER Helyi Akciócsoportok közreműködésével 2012-től nyújtandó támogatások részletes feltételeiről szóló 102/2012. (X.1.) VM rendelet alapján nyújtott támogatás igénybevételének részletes rendjéről.

A pályázati közlemény alapján a Képviselő-testület 2012.11.12-i ülésén az alábbi pályázatok benyújtásáról határozott

* Gyógyszertár (Pesti út 63.) tetőszerkezetének felújítása, ezen belül
* Idősek Gondozóháza (Pesti út 50.) tetőszerkezetének felújítása, ezen belül
* Tájház (Pesti út 56.) felújítása
* Temetőkerítés megépítése (előre gyártott betonelemekből)

A fejlesztések bruttó költsége

1. Gyógyszertár (Pesti út 63.) tetőszerkezetének felújítása
   * Összes költség: 6.761.570.- Ft
   * Támogatási igény: 5.324.071.-Ft
   * Önerő: 1.437.499.-Ft
2. Idősek Gondozóháza (Pesti út 50.) tetőszerkezetének felújítása:
   * Összes költség: 7.529.458.-Ft
   * Támogatási igény: 5.928.707.-Ft
   * Önerő: 1.600.751-Ft
3. Tájház (Pesti út 56.) felújítása:
   * Összes költség: 2.717.987.-Ft
   * Támogatási igény: 2.140.147.-Ft
   * Önerő: 507.840.-Ft
4. Temetőkerítés megépítése:
   * Összes költség: 1.879.549.-Ft
   * Támogatási igény: 1.479.960.-Ft
   * Önerő: 399.589.-Ft

A Mezőgazdasági és Vidékfejlesztési Hivatal 2013. június 12-én döntött a támogatás megállapításáról. A határozat értelmében az MVH részben adott helyt pályázati kérelmünknek, ennek megfelelően a teljes pályázati összegből (16.657.631.-Ft) 16.161.257.-Ft kifizetését engedélyezte.

Ceglédbercel Község Önkormányzata a támogatási szerződésnek megfelelően megvalósította a fejlesztéseket, ezzel korszerűsödtek a falu intézményei és megújult a települési arculat.

A projekt közvetlen célja Ceglédbercel települési arculatának fejlesztése.

A projekt legfőbb célcsoportja Ceglédbercel község lakossága, mivel a megtakarított költségeket más beruházásokra tudja fordítani az Önkormányzat.